SZALAPA KÖZSÉG ÖNKORMÁNYZATA 
8341 SZALAPA, FŐ U. 49. 
F E L H Í V Á S/ T Á J É K O Z T A T Ó
 Szalapa Község Önkormányzata az óvodai és az iskolai évkezdéssel kapcsolatos kiadások enyhítése érdekében óvoda- és iskolakezdési támogatást nyújt.
Szalapa Község Önkormányzata Képviselő- testületének a települési támogatás keretében nyújtott szociális ellátásokról szóló 4/2021. (VII.20.) önkormányzati rendeletének 15-16. §-ai alapján az óvoda és iskoláztatással kapcsolatos kiadások enyhítése érdekében támogatásban részesítheti: 
Óvodakezdési támogatásban részesülhetnek azon szalapai lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik óvodás korú gyermeket nevelnek.
Az óvodakezdési támogatás összege – az önkormányzat gazdasági lehetőségeinek függvényében - gyermekenként legfeljebb 30.000,- Ft.
A támogatási kérelmet gyermekenként csak az egyik szülő, illetve törvényes képviselő terjesztheti elő az Önkormányzat által közzétett hirdetményben meghatározott határidőben. A benyújtás feltétele, hogy a kérelmező családjában az egy főre jutó havi nettó jövedelem nem haladja meg a szociális vetítési alap összegének tízszeresét. A kérelem benyújtására meghatározott határidő elmulasztása jogvesztéssel jár. A támogatási összeg megállapítása érdekében a kérelemhez csatolni kell
a) az óvodai jogviszony fennállásának intézményi igazolását,
b) a család tagjainak a kérelem benyújtását megelőző hónapra vonatkozó jövedelemigazolását.
Az óvodakezdési támogatásban részesült gyermekeknek az Önkormányzat december hónapban mikuláscsomagot juttat.
Iskolakezdési támogatásban részesülhetnek azon szalapai lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik nappali rendszerű iskolai oktatás keretében legfeljebb a 13. évfolyamon tanulmányokat folytató, huszadik életévét be nem töltött eltartottról gondoskodnak.
Az iskolakezdési támogatás összege – az önkormányzat gazdasági lehetőségeinek függvényében - tanulónként legfeljebb 30.000,- Ft.
A támogatási kérelmet tanulónként csak az egyik szülő, illetve törvényes képviselő terjesztheti elő az Önkormányzat által közzétett hirdetményben meghatározott határidőben. A benyújtás feltétele, hogy a kérelmező családjában az egy főre jutó havi nettó jövedelem nem haladja meg a szociális vetítési alap összegének tízszeresét. A kérelem benyújtására meghatározott határidő elmulasztása jogvesztéssel jár. A támogatási összeg megállapítása érdekében a kérelemhez csatolni kell
- a család tagjainak a kérelem benyújtását megelőző hónapra vonatkozó jövedelemigazolását,
- a 16 életévüket betöltött tanulók esetében az érvényes diákigazolvány másolatát, vagy az azt helyettesítő OKTIG rendszerből kiállított QR kódos igazolást.
Az iskolakezdési támogatásban részesült gyermekeknek az Önkormányzat december hónapban mikuláscsomagot juttat.
A támogatás iránti kérelem Szalapa Község Önkormányzatánál, (8341 Szalapa, Fő utca 49.) vagy falugondnoktól beszerezhető.
Kérjük, hogy a pontosan kitöltött kérelmeket, az ott megjelölt mellékletekkel együtt szíveskedjenek Szalapa Község Önkormányzatához eljuttatni.
A kizárólag teljes – hiánytalanul benyújtott – kérelem a benyújtást követő soron következő testületi ülésen kerül elbírálásra. A támogatás kifizetéséről a kérelmezőket tájékoztatjuk.
Benyújtási határidő: 2026. augusztus 31.

